Suedia impune cele mai severe restricții de la începutul pandemiei. Stefan Lofven: "Făceți-vă datoria, fiți responsabili pentru oprirea virusului".
Suedezii nu vor avea voie să se adune în grupuri mai mari de opt oameni. Stefan Lofven: Coronavirusului nu îi pasă de sentimentele noastre. Suedia a înregistrat săptămâna trecută 5.764 de cazuri noi într-o zi, un nou record.
Suedia vrea să impună cele mai severe restricții de la începutul pandemiei. Premierul Suediei a anunțat că de pe 24 noiembrie, maxim 8 oameni au voie să se întâlnească. Măsura ar urma să fie în vigoare patru săptămâni, adică până aproape de Crăciun.De asemenea, șeful guvernului de la Stockholm i-a rugat pe suedezi să stea acasă pe cât de mult posibil. Știi că Suedia nu a impus restricții, ci a dat recomandări. Metoda a funcționat până acum dar, cum recunoaște și premierul, suedezii s-au plictisit de reguli.Stefan Lofven, premierul Suediei: "Coronavirusului nu îi pasă de sentimentele noastre. De aceea sunt necesare mai multe restricții pentru a limita răspândirea virusului. Făceți-vă datoria, fiți responsabili pentru oprirea virusului."Săptămâna trecută a fost înregistrat un nou record, aproape 5.800 de noi îmbolnăviri într-o singură zi.